Татшуган авылына беренче булып утыручы Тәмәй 1550 елларда хәзерге Чубар Абдул авылыннан башка чыккан кеше булган . Бу кеше күчеп утырганан соң анын бары тик бер генэ ир баласы туа. Аны Ямәй дип исемлиләр. Анын да бер генә улы туып аны Кәчер дип исемлилэр, ә Кәчернең улы Йосыф, Йосыфның улы Моэмин була. Менә шушы биш бабадан соң гына авылда халык саны арта башлый.

 Бу урында кешеләр килеп утырганда янәшә тирәләр урман булган. Ул заман кешеләре бик авырлык белән көн күргәннәр. Алар башта аучылык, соңрак терлекчелек белән шөгелләнгәннәр. Игенчелек белән шөгелләнү өчен җирләр эшкәртелмәгән булган.

 1929 елны колхозлар оештыру буенча УК тарафыннан завод фабрикаларда, шахталарда актив эшлэуче 25 меңенче коммунистны комсомол оешмалары оештыру өчен авылларга жибәрәләр. Шуларнын берсе Байбеков-Татшуган авылына килә.Шул елда беренче мәртәбә уку йорты ачыла. Уку өе Садыйков Дәүләтләр өендэ урнаша. Уку йорты мөдире итеп Нуретдинова Зәйтунә куела.

 Шул вакытта авылда комсомол оешмасын оештыручыларның берсе-Байбеков була. Байбеков бу вакыттагы райком секретаре Гатауллин белән авыл яшьләрен җыеп сөйләшәләр. Шуннан соң Сахбиев Гайнетдин, Исмагилова Фатиха, Зигангиров Исмагыйль һәм Шайхрамов Мансурлар комсомолга керәләр. Менә шушы кешеләрдән комсомол оешмасы төзелә. Уку йортының үз бинасы булмау сәбәпле Галимов Фәттәх йортына күчә. Кыш көнендә яшьләр күпләп комсомолга керәләр. Алар арасында комсомол секретаре итеп Хамидуллин Габдулла сайлана. 1932 елда комсомолга 19 егет һәм кыз керә. Идиятуллин Насибулла комсомол секретаре итеп сайлана. Ул вакыттагы актив комсомоллар: Идиятуллин Насибулла, Сибгатуллина Фархинур, Якупов Сабир, Гарифуллин Ибраһим, Садриева Хафиза, Исламов Кашап, Якуповлар булалар.

 1934 елда партия ячейкасы төзелә. Аның секретаре итеп укытучы Муртазина сайлана. Партия членнары: Шафигуллин Хидият, Наушиев Сабит, Назмиев Галәү, Сафин Фәттәх була.

 1929 елда колхоз оештыру турында карар чыга. Карар авыл халкына аңлатыла хэм халык колхозга керә башлый. Берничә кулактан башка барлык крестьяннар да колхозга кереп бетәләр. Колхозга керү исемлек тәртибендә бара. Чәчүлек орлык, атлар, җир эшкәртү кораллары һәм башкалар җыела. Җирләрне берләштерәләр. Колхоз идарәсе Шарипов Ильяс йортына урнаша.

 1929 елнын 6 мартында Сталинның колхозларны оештыру турында яңа карары чыга. Шуннан соң авыл халкы барсы да колхоздан чыга. 1930 елда яңадан гариза биреп колхозга керә башлыйлар. Беренче колхозчылар: Якупов Сабир, Шафигуллин Хидият, Хасаншин Мингазетдин, Хасаншин Әгләм, Хасаншин Әхмәдиша, Файзуллин Хөснулла, Файзуллин Шайдулла, Сахбиев Гайнетдин, Исмагилова Фатиха, Габдрахманов Хайбрахман, Хамидуллин Габдулла, Назмиев Галәу. Барысы 12 кеше, 12 хужалык керэ. Колхозны оешытрырга Баку эшчесе, 25 меңенче Ибрагим Байбеков килә. Аны колхоз председателе итеп сайлыйлар. Колхозга “Эконом” дигән исем бирәләр. Беренче елны атлар аз була.Хөкүмәт колхозга 2 ат, 2 пар тимер тырма, 1 сабан, 1 сугу машинасы, 1 ашлык сугару машинасы, 1 ургыч бирә. Колхоз яз көне чәчүне машина белән дә кул белән дә чәчә. Көзен уңышны яңа туган балага да, ел буе колхозда эшләгән колхозчыга да 3 әр яки 5 әр пот бирәләр.Икенче елны да колхозга күп кеше керми, чөнки кулаклар кешеләрне колхозга кермәскә өндиләр, терлечә куркыталар. Икенче елны авыл халкы арасында хөрмэт казанган Ахтямов Ахмадиша колхозга кергэч, халык куплэп колхозга керә башлый, 1932 елда чәчугэ чыкканда колхозчылар саны 165 кә җитә.

 1935 елда Мөслимдә 3 айлык тракторчылар курслары ачыла. Шунда уку өчен Шарипов Ильяс, Муртазин Шаягзам, Җәмилов Газиз, Латыйпов Газизләрне җибәрәләр. Алар язга тракторист правосы алып кайталар. Язгы чәчү һәм туңга сөрүдә катанашалар. 1937 елда Салихов Хаҗи тракторист правосы алып эшли башлый. 1937 елда авылга беренче машина кайта. Колхозда шофер булмый, шуңа күрә шофер итеп Тымытыктан Фазлиев Шәмси дигән кешене яллыйлар. 1939 елдан Маннанов Габделмән шофер булып эшли башлый. 1941 елда сугыш башлангач шул машинасы белән ул сугышка китә, ләкин әйләнеп кайта алмый.

 1941-1945 елларда Бөек Ватан сугышына Татшуган авылыннан барысы 228 кеше китә. 74 е кире әйләнеп кайта.154 кеше сугыш кырында ятып кала. Сугышка барлык ирләр китеп беткәч, таркторларга, комбайннарга хатын-кызлар: Фаттахова Шәмсекамал, Исмагилова Мәүлидә, Хабибуллина Зәйнәпләр утыралар. Зигангирова Гайшә, Шайхрамова Гатифәләр дә соңрак укып эшли башлыйлар. Исламова Гизденур, Әсәтова Хаҗәр, Әхмәтханова Мосалияләр комбайнер булып эшли. Хатын-кызлар колхозда атлар җитмәгәч, үгезләр җигәләр, үзләренең сыерларын җигәләр. Шулар белән җир сөреп, иген урып җыялар, икмәк ташыйлар, дәүләткә икмәк тапшыралар. Сугыш вакытында бригадир булып: Мостафина Шәмселбанат, Әдһамова Гөлҗиһан, Җәмилова Фатыйма, Закирова Сорур, Шайхрамова Хәдичә, Гадиев Шогаеп, Хасанова Мәүлидә, Исхакова Наҗияләр эшли. Сложный молотилкада ашлык суктыруда һәрвакыт барабанга ашлык биреп торуда Нигматуллина Таиба, Муртазина Бәдриямал, Хузина Бәдриямал, Хузина Нурлыхадалар бик яхшы эшлиләр.

 Бүгенге көндә авылда 214 хуҗалык, 468 кеше исәпләнә. Авылда мәдәният йорты, саклык банкынын филиалы, почта бүлеге, балалар бакчасы, фельдшер-акушерлык пункты , башлангыч мәктәп, мәчет эшләп килә. Авылыбыз жэмгыяткэ бик куп белемле табиблар, укытучылар, мәдәният хезмәткәрләре, шагыйрь, жырчылар, баянчылар, житәкчеләр бирде.

Татшуган Авыл Советы рэисе булып эшлэгэннэр:

 1923-24 елларда авыл Советы рэисе булып Шаяхметов Шайхрам эшли.

1925 елда -Шангараев Гэрэй,

1928-1929 елларда-Хайдаров Хэбибулла,

1930-31 елларда -Сафин Фэттэх, Наушиев Сабитлар,

 1941-43 елларда- Ахтямов Ахмадиша эшли,

1953-1957-Маннанов Нурмухамет Маннанович

1959 елда авыл Советын Чалпыга кушалар.

1986-1987-Камалов Дамир Ильясович

1987-1989-Ибрагимова Роза Шарипьяновна

1989-1990-Исрафилов Камиль Карамович

1990-1995-Ахметшин Расим Гамбарович

1995-1997-Салихов Ришат Шагадатович

1997 дэн- Мияссарова Гульсина Закарьевна

 1986 елда кабаттан авылда авыл Советы оештырыла. Бу вакытта авылда 200 хужалык, 590 кеше була.

Татшуган авылында колхоз рэисе булып эшлэгэннэр:

 1932 елда колхоз председателе Валиев Вэгиз,

1933-36 елларда –Морзаханов,

1937-38 елларда-Исмагилов Мэулет,

1939-40 елларда-Габделхаков Габдулла Габделхакович,

1940-41 елларда- Салахов Гаяз , Гарифуллин Хамидулла Гарифуллович,

1942 елда –Абдуллин Зэкэрия Габдуллович,

1942-43 елларда Гарипов Харис Гарифович, Хэмидуллин Габдулла,

1944 елда- Валиев Фэттэх,

1945 елда Идиятуллин Насибулла Идиятуллович,

 1946-Абдуллин Зэкэрия Габдуллович,

1947-49 –Хаертдинов Мисбах ,

1950-51еллар-Камалов Ильяс,

1952-55 еллар-Латифуллин Сибгатулла Латифуллович,

 1955-64 еллар-Ибатуллин Миннулла,

 1965 -1987 еллар –Якупов Нэфис Мияссарович,

1987-91 еллар-Гараев Асгат Султангараевич,

1991-93- еллар-Шайхрамов Нур Галимарданович,

1993-2001 еллар-Салихов Ришат Шагадатович,

 2001-2006 еллар-Шайхулов Фэхем Халимович,

 2006 елда Гилязов Казбулат Рафаэлевич ,

2007 елда-Шайхрамов Роберт Нурович.

2006 елдан колхоз «Эконом» -ООО «Татшуган» дип исемлэнэ.

 2009 елдан ООО «Татшуган»ны инвестор -ООО АФ «Азнакай» ала.

 2013 ел башына авылда 214 хужалык 468 кеше яши.

Татшуган авылында мэктэп директорлары булып эшлэгэннэр:

1907 елдан жэдитчэ укулар башлана

1911-1914 еллар- Гарипов Вагиз укыта

1914-1917- Шаяхметов Хэммэди хэм Мэжитов Жэлиллэр укыта

1917-1921- Мифтахов Сэрвэр

1921-1929- Имэнэев Фэхретдин

1929 елда –Сафина (Нуртдинова) Зэйтунэ

1930- Солэйманов

1931 елда жидееллык мэктэп тозелэ, 1932 елда ачыла.

1961 елда сигезеллыкка эйлэнэ

1987 елда урта мэктэп

2010 елдан тугызеллык

2011 елдан башлангыч

1948-1966- Хаертдинов Камали Хаертдин улы 20 ел

1966-1981-Ахметханов Рэис Нурмухаметович

 1981-1984- Вафин Ирек Энвэр улы

1985-1986 еллар- Шаехов Риф

1986-1989 елларда -Рафиков Габделэхэт Гатуфович

1989-1995 елдан –Исрафилов Камаль Карам улы

1995 елдан мэктэп директоры- Каюмов Зофэр Гомэр улы

2006 елдан- Исламова Айсылу Сахибжан кызы

Татшуган авылында Дин эшлеклелэре:

1929 елда 3 мулла була Мэхмут мулла, Шэмгун мулла, Габдрахман мулла

Абдуллин Габдрахман Габдуллович

Ахметхузин Габдрахим Ахметхузинович

Маннанов Салих Маннанович

Хайдаров Абелкарам Мирхайдарович

Гарифуллин Хэмидулла Гарифуллович

Габделфаттахов Габделвагиз Габделфаттахович

Мухаметханов Фатих Мухаметханович

Хайруллин Шамгун Хайруллович

Абдрахманов Фоат Хабибрахманович (яна мэчеткэ нигез салучы)

1993 елдан Маннанов Фэрэгат Салих улы

2013 елдан Давлетов Равиль Эбузэр улы

Бакирова Зухра Газизовна 29.10.1945 елда Татшуган авылында туган. 1966 елдан 2007 елга кадэр Татшуган авылы ФАП модире булып эшлэгэн. Хэзерге вакытта лаеклы ялда, Татшуган авылында яши. Медаль- «За трудовое отличие» 20.08.1986 Указом Президиума Верховного Совета СССР

Мияссарова Гульсина Закарьевна 09.10.1962 елда Татшуган авылында туа. 1997 елдан хэзерге конгэ кадэр Татшуган авыл жирлеге башлыгы булып эшли. Благодарственное письмо Президента РТ от 20.12.2010г. Благодарственное письмо Председателя Государственного Совета РТ 04.10.2012 года.

Ахмадишина Гульсинур Шамиловна, 03.03.1963 елда Биектау районы Элдермеш авылында туа. 1986 елдан хэзерге конгэ кадэр Татшуган авыл жирлеге сэркатибе булып эшли. Почетная грамота Совета муниципальных образований РТ» 30.08.2012 год.

Маннанова Галия Нуретдиновна, 1941 елда Татшуган авылында туа. 1955 елдан 1996 елга кадэр «Эконом» колхозы cыер савучысы булып эшли. Медаль «За трудовое отличие» 29.09.1986 ел.

 Татшуган авылының мактаулы кешеләре:

|  |  |  |  |  |  |  |
| --- | --- | --- | --- | --- | --- | --- |
| 1 | ФИО | Туган елы | Уку урыны | Эшлэгэн урыны | булэклэнгэн | Хэзерге яшэу урыны |
| 1 | Хаертдинов Камалетдин Хаертдин улы | 1914 | 1931 ел Азнакай укытучылар хэзерлэу техникумы, 1932-1936 ел Богелмэ пед училищесы  | Татшуган мэктэп директоры 1948-1966 еллар | Ике тапкыр “Кызыл Йолдыз” ордены, Советлар Союзы маршалынын рэхмэт хаты. | вафат |
| 2 | Якупов Нэфис Мияссар улы | 1927 | Свияжск авыл хужалыгы техникумы | “Эконом” колхозы рэисе 1964-1987 еллар | Татарстаннын атказанган агрономы-1979 ел | Азнакайда яши |
| 3 | Ахмадишин Сабир Ахмадиша улы | 1926 | Свияжск авыл хужалыгы техникумы, Казан авыл хужалыгы институты | “Эконом” колхозы агрономы 1955-1994 еллар | РСФСРнын атказанган агрономы-1979ел, Ленин ордены кавалеры -1966ел, лауреат премии 1 степени Совета Министров СССР -1986  | Татшуганда яши |
| 4 | Миршатова Могелсем Давлетхузиевна | 1949 | Урта белем | “Эконом” колхозы доярка | Депутат Верховного Совета РСФСР 9 созыв-1975 гПочетная грамота Министерства с/х ТАССР | вафат |
| 5 | Хаертдинов Шагадат Исмагилович | 1934 | 1966-1968-Лаеш авыл хужалыгы техникумы | 1968-1998г-“Эконом” колхозы баш бухгалтеры | РСФСРнын атказанган экономисты-1988 | Татшуганда яши |
| 6 | Хаертдинова Савия Муллахметовна | 1943 | Урта белем | “Эконом” колхозы дунгыз караучы | 1)Заслуженный животновод ТАССР” -1996 ел2)Орден “Знак Почета”- 1986 год3) Золотая медаль “За достигнутые успехи в развитии народного хозяйства СССР” 19864) Серебряная медаль “За достигнутые успехи в развитии народного хозяйства СССР” 1983 | Татшуганда яши |
| 7 | Мугинов Аскяр Губделхаевич | 1938 | Татшуганская шк-7 классов | Колхоз “Эконом” бригадир | 1)Заслуженный работник сельского хозяйства ТАССР” -1996 елМедаль- За трудовую доблесть(Указом Президиума Верховного Совета СССР)-1986 | Татшуганда яши |
| 8 | Ханнанов Даниф Фаттахович | 1942 | 1970- Чистопольский сельхоз техникум, 1977-Казанский сельхоз институт | 1966-бригадир к-за “Эконом”1970-гл.инженер к-за “Эконом”, 1979- секретарь парторганизации к-за “Тыраш”1981-директор автотранспортного предприятия Министерства сельского хозяйства | Заслуженный работник автотранспорта РТ-1995  | Казанда яши |
| 9 | Зигангиров Тагир Сулейманович | 1936 | Урта белем | механизатор | Орден Трудового Красного знамени- 1971г | вафат |
| 10 | Хаппанов Мударис Хаппанович | 1932 | Урта белем | механизатор | Орден Трудовой Славы 3 степени- 1975г | Татшуганда яши |
|  |  |  |  |  |  |  |

.

Ахмадишин Сабир Ахмадиевич

1926 елнын 5 сентябрендэ Татшуган авылында туа. 1943 елнын ноябрь аенда Боек Ватан сугышына китэ. Сугыш тэмамлангач 1945 елнын 3 сентябрендэ ул хезмэт иткэн гаскэрлэрне Япониягэ жибэрэлэр. Кытайда 5 ел хезмэт иткэннэн сон 1950 елнын декабрь аенда авылга кайта. Тэтеш авыл хужалыгы техникумынын агрономия факультетын тэмамлап авылга эшкэ кайта. Янадан Казан авыл хужалыгы институтын читтэн торып тэмамлый. Тормышынын мэгънэсен ул туган жирендэ ипи устерудэ таба, 38 ел буе ул язгы тургай сайравын ин беренчелэрдэн булып ишетеп «Эконом» колхозында агроном булып эшли. Орлыкчылык белэн шогеллэнэ. Азнакай районы хэм республика колхозларын ул яна сортлар белэн тэимин итэр очен тутэллэрдэ яна сортлы бортекле культуралар урчетэ. Рязань, Мэскэу олкэлэреннэн яна сортлар алып кайтып, 1 гектардан 45 центнер уныш алуга ирешэ. 17 ел партоешма секретаре булып эшли. Хезмэтлэре очен ана 1966 елда Ленин Ордены бирелэ, 1976 елда РСФСРнын атказанган агрономы исеме , 1986 елда Совет Министровнын лауреат премии дипломы ала.1993 елдан Азнакай шэхэренен почетлы гражданины исеме бирелэ.

 Бүгенге көндә авылда 214 хуҗалык, 441 кеше исәпләнә. Авылда мәдәният йорты, почта бүлеге, балалар бакчасы, фельдшер-акушерлык пункты , башлангыч мэктэп, мэчет эшләп килә. Авылыбыз жэмгыяткэ бик куп белемле табиблар, укытучылар, мэдэният хезмэткэрлэре, шагыйрь, жырчылар, баянчылар, житэкчелэр бирде.

 Уку йорты мөдире итеп Нуретдинова Зәйтунә куела.

1907 елда җәдитчә укулар башлана.

 1929 елда колхоз оештыру турында карар чыга. Карар авыл халкына аңлатыла һәм халык колхозга керә башлый. 1929 елнын 6 мартында Сталинның колхозларны оештыру турында яңа карары чыга. Шуннан соң авыл халкы барсы да колхоздан чыга. Икенче елны авыл халкы арасында хөрмәт казанган Ахтямов Ахмадиша колхозга кергәч, халык күпләп колхозга керә башлый, 1932 елда чәчугә чыкканда колхозчылар саны 165 кә җитә. Барысы 12 кеше, 12 хуҗалык керә. Колхозны оешытырырга Баку эшчесе, 25 меңенче Ибрагим Байбеков колхоз председателе итеп билгеләнелә. Исемен “Эконом” колхозы дип билгелиләр.

 Авылыбыз бик зур булмаса да, халык аның һәрбер җиренә исем кушкан. Өппи тавы, Ак тау, Чия тавы, Юа тавы, Тәкәрлек сазлыгы, Колый чишмәсе, Урта чишмә, мәктәп чишмәсе, Мунчала Каран чокыры, Таш елга, Корчый чокыры, Әптерәмән буе, Сәлим буе, Билал җире, Галәү каены.

 Авылым юлы Үзәнлеккә җитсәм,

Тарих тагын чигә кирегә.

Галәү атлы буйдак карт утырткан

Ялгыз каен үскән биредә.

 1929 елда бер әбидән янгын чыгып мәчет яна.

Татар-Шуган авыл Советы беренче тапкыр 1923 елда оеша. 1959 елга кадәр аерым эшчәнлеген алып бара. Аннан соңгы елларда Чалпы авыл Советына карый. 1986 елнын 1 июненнән кабат аерым эшли башлый. ТР “Җирле үзидарә турындагы” законы нигезендә авыл Советы үз эшчәнлеген туктатып, 6 март 1995 елда җирле үзидарә органы итеп үзгәртелә. Җирле үзидарә эшен Устав нигезендә алып бара. 1 январь 2006 елдан авыл жирлеге.

 1923-24 елларда авыл Советы рэисе булып Шаяхметов Шайхрам эшли.1925 елда -Шангараев Гэрэй, 1928-1929 елларда-Хайдаров Хэбибулла, 1930-31 елларда -Сафин Фэттэх, Наушиев Сабитлар, 1941-43 елларда- Ахтямов Ахмадиша эшли.

 1986 елда кабаттан авылда авыл Советы оештырыла. Бу вакытта авылда 200 хуҗалык, 590 кеше була. Рэисе итеп Камалов Дамир Ильяс улы, 1987 елдан-Ибрагимова Роза, 1989 елдан-Исрафилов Камиль, 1990 елдан- Ахметшин Рэсим, 1995 елдан- Салихов Ришат, 1997 елдан Мияссарова Голсинэ эшли. Авыл Советы оешкан көннән аның секретаре итеп Ахмадишина Гөлсинур Шамил кызы сайлана, бүгенге көнгә кадәр хезмәтен дәвам итә.

 2012 ел башына авылда 210 хужалык 496 кеше яши.

 1941-45 елларда Боек Ватан сугышы башлангач Татшуган авылыннан сугышка барысы 228 кеше китэ, аларнын 74 е генэ кире эйлэнеп кайта.

 1932 елда колхоз председателе Валиев Вэгиз, 1933-36 елларда –Морзаханов, 1937-38 елларда-Исмагилов Мэулет, 1939-40 елларда-Габделхаков Габдулла, 1940-41 елларда- Салахов Гаяз, Гарифуллин Хамидулла, 1942 елда –Абдуллин Зэкэрия, 1942-43 елларда Гарипов Харис, Хэмидуллин Габдулла, 1944 елда- Валиев Фэттэх, 1945 елда Идиятуллин Насибулла, 1946-Абдуллин Зэкэрия, 1947-49 –Хаертдинов Мисбах , 1950-51еллар-Камалов Ильяс, 1952-55 еллар-Латифуллин Сибгатулла, 1955-64 еллар-Ибатуллин Миннулла, 1965 -1987 еллар –Якупов Нэфис, 1987-91 еллар-Гараев Аэгат, 1991-93- еллар-Шайхрамов Нур, 1993-2001 еллар-Салихов Ришат , 2001-2006 еллар-Шайхулов Фэхем, 2006 елда Гилязов Казбулат, 2007 елда-Шайхрамов Роберт эшли.2006 елдан колхоз «Эконом» -ООО «Татшуган» дип исемлэнэ. 2009 елдан ООО «Татшуган»ны инвесторлар ала.

Авылдан чыккан күренекле кешеләр:

“Хәтер”, “Йөрәк тибеше” дигән китаплары чыккан Данис Хайруллин-шагыйрь,

Халисә Исмагилова-Кәрим Тинчурин исемендәге дәүләт драма һәм комедия театрының директор урынбасары.

Хайрутдинов Шагадәт Исмэгыйль улы 1934 елнын 10 январендэ Татшуган авылында туа. РСФСРның атказанган экономисты.

**АЗНАКАЙ РАЙОНЫ**

**ТАТАР ШУГАНЫ**

**АВЫЛЫ МИКРОТОПОНИМИЯСЕ**

Төзеде: Авыл китапханәчесе Мухаметшина Ф.А.

**- 2014-**

**Эчтәлек**

Кереш ………………………………………………………………………..3

I. Азнакай районы Татар Шуганы авылы микротопонимиясе …………..7

I.1. Азнакай районы атамасының килеп чыгышы һәм аның тарихы …….7

I.2. Азнакай районы Татар Шуганы авылы атамасының килеп чыгышы

һәм аның тарихы …………………………………………………………….9

I.3. Азнакай районы Татар Шуганы авылы микротопонимиясе ………...13

I.3.1 Тау атамалары ………………………………………………………...13

I.3.2. Чокыр һәм басу атамалары ………………………………………….15

I.3.3. Чишмә атамалары …………………………………………………….17

I.3.4.Урам атамалары………………………………………………………..19

Йомгаклау……………………………………………………………………20

Кулланылган әдәбият………………………………………………………..23

**Кереш**

Туган җир … Туган авыл…

Йөрәккә нинди якын һәм кадерле бу сүзләр. Безнең һәрберебезнең газиз туган йорты, нигезебез урнашкан кадерле туган авылы бар. Һәр авылның үзенә генә хас кабатланмас, истә кала торган урыннары күп.

Сокланып туймаслык тугайлар, челтерәп ага торган йөгерек чишмә буйлары, җикән камыш белән капланган сазлыклар, балыклы күлләр, куе әрәмәләр белән уратылган елга үзәннәре, туган ягыбызның кырлары, басулары, шаулап торган урманнары күңелләргә рәхәтлек биреп, туган туфракка мәхәббәт тәрбияли. Кая гына барсак та, нинди генә матур урыннарны күреп соклансак та, туган төбәгебезнең гүзәллеген берни дә алыштыра алмый. Туган ягыбызның һәр сукмагы, һәр агачы, һәр авылы аның барча кешеләре күңелгә ифрат та якын. Тәпиләп киткән, беренче тапкыр әттә-әннә дип әйтергә өйрәнгакыттан ук күңел түренә туган телебез Аша кереп утырган ул кадерле урыннар…

Туган җиребез, туган илебез Татарстан һәм андагы авылларыбыз күз карасыдай кадерле һәм газиз безгә. Аларда безнең нигезебез, тамырларыбыз һәм өметебез.

Авыллар… Авыллар … Аларда безнең үткән тарихыбызның бер өлеше, халыкның моңы, кайгысы-шатлыгы, куанычлары һәм сагышы. Аларның

Гарипова Ф. Авылларны сөям җаным-тәнем белән: Фәнни – популяр очерклар. –Казан: Татар. китап нәшер., 1994.-т Б.З.

берләре бик борынгы, икенчеләре шактый соң барлыкка килгән.

Һәрберсенең үз үсеш тарихы, үз даирәсе, үз мохите, үзенең данлыклы кешеләре бар. Авыллар гөрләп яшәсә, милләт, халык яшәр, үсәр һәм көчәер.

Авыллар тарихы турында сүз алып барганда, алар урнашкан мохит турында сөйләү, һичшиксез, зарури.

Билгеле булганча, елга - суларны бабаларыбыз изгеләштергәннәр, аларга табынганнар, гыйбадәт кылганнар, шәһәр һәм авылларын елга - инеш, күл, чишмә - кизләү тирәләрен торгызганнар. Һәр авылның тирә- юнь табигатен берәр яки берничә төр су чыганагы бизи. Еллар узган саен шактый сандагы авылларның беткәнлеге күренә.

Авылларда яши торган халык нигезен ташлап китәргә мәҗбүр булды. Авылларны ташлап китүнең сәбәбләре күп төрле. Бер ишеләренең урыннары сөрелде, икенчеләренең нигезләрендә чокыр – чакыр, череп бетмәгән иске такта – токта аунап ята, кычыткан үсеп утыра. 1966 елда Татарстанда 4855 авыл булган, ә 1987 елның 1 нче гыйнварында авыллар саны 3266 гына калган. Безне алыштырачак яшь буын бу урыннарда авыл булганын җөмһүриятебезнең карталарыннан карап кына беләчәк. Шуңа күрә дә авыллар тарихы, һичшиксез, язылырга һәм киләчәк буын вәкилләренә кадерле мирас итеп тапшырылырга тиеш.

Авыл атамалары безнең борынга тарихыбызны, данлы үткәнебезне көзгедәге кебек чагылдыралар. Бер атама да юкка гына бирелмәгән.

 Аларның нигезендә атама кую өчен берәр сәбәп ята. Бер ишеләре этнонимга,

икенчеләре тарихи вакыйгаларга, өченчеләре гадәт – йола кануннарына һәм башка үзенчәлекләргә нисбәтле рәвештә бирелә.

Һәр төбәкнең, һәр халыкның үзенең үсеш баскычларын, чорларын чагылдыра торган тарихи берәмлекләре – үзенә хас атамалар системасы бар. Алар бербөтенне тәшкил итәләр.

Шәһәр һәм авылларның, тау, елга, күл, урман һәм башка географик объектлар исемнәренең килеп чыгышларын, мәгънәләрен, тарихи кулланыш- үзгәрешләрен һәм структураларын тел белеменең топонимика / грекча «topos» - урын, «onema» - исеме/ дигән бүлегендә өйрәнелә. Микротопонимия исә, кече топонимика дигән төшнчәне белдереп, зур булмаган территориягә, мәсәлән, аерым Бер районга яки авылга караган җирле географик атамаларның /топонимнарның/ килеп чыгышларын, этимологияләрен, кулланыш процессында кичергән тарихи үзгәрешләрен, алар турында җирле халыкта сакланып калган истәлек – легендаларны, структур төзелеш һәм ясалышларын тикшерә.

Топонимика һәм микротопонимия мәгълүматләре тел тарихы, диалектология, халык тарихы, этнография, археология, философия, геология, география, биология кебек фәннәр өчен дә кыйммәтле чыганак булып торалар, бу фәннәрне тагын да үстерүдә үзләреннән билгеле бер өлеш кертәләр. Җирле географик объектларның күбесенә бик борынгы вакытларда ук исемнәр бирелгән. бу исемнәр, буыннан – буынга күчә барып, бүгенге көнгәчә артык үзгәрмичә безгә килеп җиткәннәр. Менә шуңа алар әйләнә- тирәнең табигате, халкының теле, тарихы, тормыш – көнкүреше, гореф – гадәтләре турында байтак кына бик борынгы мәгълүматларны хәбәр итәләр.

Беренче буларак ТССР топонимиясе турында мәгълүматлар

 Ш. Мәржәни, К.Насыйри, Г.В.Юсупов, Н.И.Золотницкий, С.М.Шпилевский хезмәтләрендә урын ала.

1960 нчы елдан башлап ТССР топонимиясен Г.Ф.Саттаров тирәнтен өйрәнә башлый.

Авыл һәм шәһәрләребезнең атамалары – безнең чал тарихыбыз, ата – бабаларыбыздан калган газиз мирасыбыз. Атамаларны үзгәртмичә, үзгәртелгән тарихи исемнәрне кире кайтарып, күз карасы кебек кадерләп саклау – һәркемнең намус эше.

Бу язмада авыл тарихына кагылышлы, халыктан язып алынган мәгълүматларны җыю, авыл тарихын яктырту һәм авыл территорясендә кулланыла торган микротопонимнарны җыю, туплау һәм анализлау төп максат булып тора. Бу эшне язганда профессор Гомәр Фәиз улы Сатаров, Фирдәүс Гарипова хезмәтләрен, шулай ук Азнакай районы тарихын, авыл тарихын яктырткан төрле китаплардан файдаланылды.

\_\_\_\_\_\_\_\_\_\_\_\_\_\_Сатаров Г.Ф. Татарстан АССРның микротопонимиясе: студентлар өчен ярдәмлек.- Казан, 1965. –Б.7 Гарипова Ф.Г. Исследования по гидронимии Татарстана. –Москва: Наука из-во, 1991.-Б.19

I.Азнакай районы Татар Шуганы авылы микротопонимиясе.

I.1. Азнакай районы атамасының килеп чыгышы һәм аның тарихы

Азнакай турында беренче мәгълүматлар 1762 елгы халык исәбен алу чорында теркәлә. Ревизия документларында телгә алынган авыл кешеләре Байлар вулысына кергән. Авыл Мәнәүес елгасы буенда урнашкан. Азнакайның халкы «Ясаклы татарлар» дип күрсәтелә. «Ясаклы» дип шул чорга караган салымның бер төре- ясак түләүче татар, мари һәм башка урыс булмаган халыкларны атаган. Ясак түләүчеләрнең төбәккә 17нче гасыр ахры 18 нче гасыр башларында яисә аннан да элегрәк килеп утырганнары турында махсус дәфтәрләргә язып калдырганнар. Дәфтәр урысча «девтяр», «тевтяр», «тептяр» дип әйткәнлектән «Типтәр» атамасы барлыкка килгән. Шул вакыттан 18 нче гасыр ахрыннан Азнакай ясаклы татарлары типтәр дип йөртелә башлый.

1743 елда типтәрләрнең ерак бабалары бу җирләрдә яшәү турында башкортлар белән килешү төзиләр. Бошкорт сословиясе кешеләренең саны Азнакайда 18 нче гасырда бик аз була, шуннан чыгып, авылга нигез салучылар типтәрләр булган дип уйланыла.

Азнакай безнең чор өчен гадәти булмаган исем. 17 нче 18 нче гасыр документларында мондый исемле кешеләр очрый. Шуннан чыгып авылга нигез салучы Азнакай дигән кеше булган дип әйтергә нигез бар. Гомәр Саттаровның «Татар исемнәре ни сөйли» китабында бу исемнең килеп чыгышы турында болай диелгән: «Азнакай - ир-ат исеме, азна – атна (җомга) сүзенә -кай кушымчасы ялгап ясалган. Атна көнне туган ир-ат балага кушылган».

1775 нче елны Азнакай авылы 46 хуҗалыктан тора һәм әйләнә- тирәдәге Уразай, Түйкә, Әсәй, Әгерҗе һәм башкалар арасында һаманда иң эресе булып кала. Бу вакытта авылда бер мәчет була. ХIХ гасыр уртасына авылда хуҗалыклар һәм халык саны шактый арта. Азнакай вулс санала. Аңа алты татар, бер урыс авылы керә - Әсәй, Сәпәй, Уразай, Балтач, Әгерҗе, Түйкә, Холмовка.

Гасыр ахырына Азнакай шактый зурая. Анда 1887 нче елны 371 хужалыкта 960 ир- ат, 972 хатын- кыз яши. XIX гасырның соңгы дистәсе игенчелекне әледән әле авыр сынаулар алдына куя.1891- 1892 нче елларда корылык аркасында игеннәр уңмый, халык һәм мал- туар ачлыктан интегә. Калган дүрт елда икмәк уңа. Әмма 1898 нче елда тагын ачлык килә.

Азнакай яңа гасырны дүрт мең дисәтинә җире һәм земский станциясе булган 300 хуҗалыкта 1500 кешесе булган вулыс буларак каршылый.

Официаль рәвештә Азнакай районы кайчан барлыкка килгән соң?

1930 елның августенда бә кантоныннан Тымытык районы төзергә кешеләр җибәрәләр. Район үзәге дә тымытыкта булырга тиеш була. Ләкин монда район оешмаларын урнаштыру өченбиналар булмый, Тымытыкның район территориясе чигендә булуы да уңайсызлыклар тудыра. Шунлыктан оештыру комитеты район үзәген Азнакайда урнаштырырга, ә районы Тымытык районы дип атарга карар итә. 1 елдан соң 1931 елның 20 октябреннән официальрәвештә Азнакай районы дип йөртелә башлый.

**I.2. Азнакай районы Татар Шуганы авылы атамасының килеп чыгышы һәм аның тарихы.**

Уналтынчы гасыр урталарында Татар Шуганы авылы тирәләре әле кул тимәгән яткын хәлдә була. Урманнарда каен, имән, усак, юкә һәм чикләвек агачлары үскән. Анда бүре, төлке, кабан дуңгызлары, куян, кыр кәҗәләре, яланнарда йомран, байбак, әрлән кебек җәнлекләр яшәгән. Җәй көне күлләрендә аккош, кыр үрдәкләре бала чыгарган. Кыскасы, кеше аягы басмаган бу урыннарда табигать гармониясе хөкем сөргән.

Азнакай районының төньяк – көнбатышында, район үзәгеннән кырык биш чакрым ераклыкта, ике елга Өшегән һәм Корчый елгалары арасына урнашкан.

400 дән артык еллар элек хәзерге Татар Шуганы утырган җир урман белән капланган булган һәм шушы урман эчендә чокырда Бер бик матур чишмә агып торган. Бөтен уңайлыклары булган шушы чокырның ике ягына кешеләр килеп утыра. Иң беренче килеп утыручыларның берсе 1550 нче елларда хәзерге Чуар Абдул авылыннан башка чыгарылган Тәмәй исемле кеше була. Аның Бер генә улы Ямәй була. Ямәйнең улы Кәчер, Кәчер улы Йосып, Йосып улы Мөкмин була. Корчыйның төньяк – көнчыгышында яшәүче бу кешеләрне «типтәрләр» - дип йөртәләр. Шушы ук чорда Корчыйның уң як ярына да Казан ягы авылларыннан кешеләр килеп утыра. Вахит, Бикмөхәммәт, Габделмән , Сәгъди, Хисмәтулла, Шәрәфетдин, Габдрәфик. Аннан соң Кызыл чәчәктән: Фәтхулла, Нәбиулла, Ибәтулла, Хөснетдин, Дәүләтша, Габделфәттах, Сайфулла; Зөядән Гобәйдуллалар күчеп килә.Авылда кеше саны арта.

 Өшегән һәм Корчый елгалары арасындагы бу авыл өлкәннәр телендә Өшегән исеме белән йөри.Аның халкын башкорт һәм татарлар тәшкил иткән.

Борынгыдан телдән - телгә күчеп сакланып килгән бер хикәятне искә алып китәсе килә. Өшегән суы кыш көне дә катмаган. Өшегән буенда үскән агачлар да гел яшел килеш утырганнар, имеш. Ләкин бер кышны бик каты суыклар булган, су өсте боз белән капланган, яшел яфраклы агачларда өшегән. Ә иң аянычлысы- авылыбыз аша үтүче Оренбург юлы буйлап каядыр баручы бер төркем юлаучылар шул су буенда өшеп үлгәннәр.

Кечкенә чакта минем менә мондый риваятьне дә ишеткәнем бар. Имеш, бу авылда бер мосафир татар өшеп үлә һәм авылны Татар өшегән авыл дип, ә

соңыннан Татар Шуганы дип йөртелә башлый.

Авылда мәчет һәм училище була.

 Медицина фәннәре докторы, табигать фәннәре профессоры Петр

Симон Паллас 1772-1773 елгы сәяхәте вакытында, Себердән кайтышлый, безнең якларда да булган. Үзенең «Россия дәүләтенең төрле провенцияләре буйлап сәяхәт» хезмәтендә түбәндәге юлларны язып калдырган: «Рангазар, Рарамали һәм башка елгаларының ташуы сәбәпле Мендей авылына чыгып булмады һәм мин Бугульмага бик үк туры булмаган юлдан китәргә мәҗбүр идем. Шуган артында урман, өч чакрым узганнан соң Малая Чалпы елгасы буенда урнашкан татар авылы очрады. Аннан 5 чакрым ераклыкта Бальшая Чалпы елгасы буенда мәчете булган авыл урнашкан. Биредән ачык дала башлана. Чалпыдан ун чакрым узганнан соң без Сугаять елгасы янына урнашкан авылга килеп җиттек. Елга яры кызыл ләмле аксыл ташлар катламы булып ага. Биредә Казан һәм Уфа татарлары яшиләр, авылда мәчет бар».

Урманнар төпләнә, иген чәчү эше белән шөгельләнәләр. Тормыш авыр була. Җитмәсә беренче Бөтендөнья сугышы ачлык, ялангачлык алып килә. Революция, Гражданнар сугышы, 1921 нче елгы ачлыктан соң авылда халык саны 700 кешегә кими.

Моннан башка да авыл халкы күп михнәтләр күрә. 1908-1933 эчендә генә дә авылда 7 мәртәбә бик көчле янгын була: 1908 нче елда -12, 1921 нче елда -16, 1922 нче елда – 26, 1929 нчы елда – 64, 1933 нче елда – 34 хуҗалык яна.

1929-1930 нчы елларда колхоз оештыру эшләре башлана. Корчыйның

ике ягында ике колхоз оеша: Урманай, Эконом. Берсенең председателе Шангараев Габдулла, икенчесенеке: Шафигуллин Һәдият була. Сталинның «Уңышлардан баш әйләнү» дигән мәкаләсе чыкканнан соң колхоз тарала, колхоз да бары тик 11 хуҗалык кына кала, исеме дә «Эконом» була. Колхоз буларак 1930 нчы елда оеша.

1935 нче елда беренче тракторлар кайта (3).

1937 нче елда беренче машина кайта.

1941-1945 нче елларда авылдан 228 кеше сугышка китә, шуларның 74е генә туган авылына кайту бәхетенә ирешә.

Авыл халкы тирә - юньдәге башка авыл халкыннан үзләренең тырышлыгы, уңганлыгы, булганлыгы, сабырлыгы белән аерылып тора.

Халыкка белем бирү.

1907 нче елда җәдитчә укулар башлана. Уку өчен мәктәпләр булмый, аерым йортларда укыйлар.

1911 -14 нче елларда Гарипов Вагыйз укыта.

1914 - 17 нче елларда Шаяхмәтов Хәммәди, Мәҗитов Җәлил,

1917 – 21 нче елларда Мифтахов Сәрвәр,

1921 – 25 нче елларда Имәнәев Фәрхетдин,

1925 – 29 нчы елларда Сафина Зәйтүнә апа эшли башлый. Көндез балалар, кичен олыларны укыта, драмтүгәрәк оештыра.

1931 нче елда – җидееллык мәктәп бинасы төзелә.

1932 нче елда – җидееллык мәктәп ачыла.

1935 нче елда – беренче чыгарылыш була. Бары тик Бер укучы Якупов Сөләйман тәмамлый.

Баланлы, Чакмак авылларыннан укучылар йөреп укыйлар.

1961 нче елда мәктәп сигезеллыкка әйләнә.

1985 - 86 нчы елларда 10 еллыкка әйләнә.

**I.3. Азнакай районы Татар Шуганы авылы**

**микротопонимиясе.**

Хәзер без кыскача гына булса да Азнакай районы Татар Шуганы авылы микротопонимиясен анализлап алабыз.

**I.3.1. Тау атамалары.**

Әйе, безнең авылыбызда таулар шактый. Беренчесе: Өппи тавы, икенчесе:Ак тау, өченчесе: Чия тавы, дүртенчесе: Юа тавы, бишенчесе: Елан тавы, алтынчысы: Комлык тавы.

Беренче тауның исеме фаҗигага бәйле. Бу тауда, күрше авылга тегермән тартырга барган вакытта Хөппиҗамал исемле апаның аты дулый. Хөппиҗамал апа шул тауда үлеп кала. Башта бу тауны Хөппиҗамал тавы дип, соңрак тел экономиягә тартылу сәбәбле халык арасында Өппи тавы дип аталып йөртелә башлый.

Икенче тау: Ак тау. Мөслим районына керүче Рус Шуганы авылы белән Татар Шуганы авылын аерып торучы тау. Бу тауда элек әби чәче дигән үлән бик күп булып үскән, тау ерактан ап-ак булып күренеп торган. Шуннан чыгып, тауны Ак тау дип атаганнар.

Өченче тау: Чия тавы. Бу тауда чия бик нык уңа торган булган. Авыл халкы шушы таудан чия җыяган. Шуннан чыгып тауны Чия тавы дип атаганнар. Хәзерге вакыттада бу таудан чия җыялар.

Дүртенче тау: Юа тавы. Бу тауның исеме анда үскән юа дип аталган үләнгә бәйле. Юа бик күп булып уңганга күрә бу тау халык телендә Юа тавы дип йөртелә.

Бишенче тау: Елан тавы. Бу тауда еланнар патшалык иткән. Авыл халкы ул тауга бик сирәк барырга тырышкан. Тауның исеме шуннан чыгып Елан тавы дип йөртелә.

Алтынчы тау: Комлык тавы. Элек-электән үк авыл халкы гына түгел, ә барлык район халкы бу таудан чыккан комны ала. Төзелеш алып бару өчен дә, измә ясау өчен дә шушы тауның комын куллана. Авыл халкының тормышы Комлык тавы белән бик тыгыз бәйләнгән.

**I.3.2. Чокыр һәм басу атамалары.**

Безнең авыл су буена, чокырлы җирләргә урнашкан. Шундый чокырларның берсе – авылны ике якка бүлеп торучы чокыр – Корчый чокыры. Бу чокырның бер башына Корчый исемле кеше утырган, ул чокырны аның исеме бәйләп Корчый чокыры дип йөртәләр.

Мунчала Каран чокыры. Борынгы бабаларыбыз сөйләве буенча, бу чокырда су бик шәп булган. Суы чиста, саф булган. Кешеләр шушы суга юкә кайрысы салып мунчала ясаганнар. Шуннан чыгып бу чокырны Мунчала Каран дип йөрткәннәр.Хәзер инде бу урынның суы кипкән, әмма әби-бабайларыбызның көнкүреше, яшәеше белән бәйле истәлекле урынның атамасы калган.

Зирекле Каран чокыры. Бу урында зирек агачлары бик куе булып үскән һәм шуңа бәйләп бу урынны Зирекле Каран чокыры дип атаганнар.

Тәкәрлек сазлыгы. Бу җир түмгәкле – түмгәкле, алар арасында су була. Шуңа күрә бу тирәне тәкәрлекләр үз итәләр, алар анда оя ясый, бала чыгара, аларны үстерәләр. Шуннан чыгып бу урынны Тәкәрлек сазлыгы дип атыйлар. Сазлык инде күптән кипкән, тәкәрлекләрдә күптән оясын ташлап, башка җиргә очып киткән, ә Тәкәрлек сазлыгы атамасы халык телен дә һаман саклана.

Авыл крестьяннары арасында үзенең уңганлыгы, булганлыклары белән аерылып торган кешеләр булган. Җирләрен эшкәртеп чәчә алмаган авыл агайлары җирләрен шундый кешеләргә биргәннәр, аңа ялланып , батрак булып киткәннәр. Бу җирләр соңрак «….. буе», «…. басуы» дип аталып киткәннәр.

 Менә шундый урыннардан : «Әптерәмән буе». Ул Габдрахман исемле кешенең җирләре була.

Ә «Сәлим буе» дип йөртелә торган җирләр Сәлим исемле картныкы була.

Урман буендагы җирләргә Билал исемле кеше хуҗа булганга бу җирләрне «Билал җире» дип , ә андагы коены «Билал коесы» дип йөрткәннәр.

«Өшегән буе» бу урынның исеме риваять белән бәйле. Каты суык вакытта бер мосафир шушы урында өшеп үлгән, шуңа бәйләп бу тирәне «Өшегән буе» дип йөртәләр.

Бер басу булырлык урында таллар үскән. Талларны төпләп бакча ясаганнар. Башта бу урынны «Тал бакча» дип, соңрак яшелчә бакчасы итеп файдалана башлагач бу урынны «Яшелчә бакчасы» дип атаганнар.

**I.3.3. Чишмә атамалары.**

Авылыбыз чишмәләргә бик бай. Тирәлеккә сафлык, матурлык бирүдән бигрәк, алар халыкның үткән гомерен, тарихны чагылдырган урыннар булып саналалар. Чишмәләр язмышы гасырлар агышы белән бүгенгә килеп тоташкан. Аларның килеп чыгышын халык әле дә хәтерли һәм вакыт үтүгә карамастан, чишмәләр кеше тормышында әһәмиятен югалтмый.

Колый чишмәсе- авылыбызның иң борынгы чишмәсе. Аны Колый исемле абзый казып чыгарган. Авылыбызның уңган киленнәре, өлкән апалары бу чишмәдән хәзерге вакыттада су алалар, кер чайкарга йөриләр. Ә чишмә улакларын тутырып суы белән авыл халкын кинәндерә бирә.

Мәктәп чишмәсе – элекеге мәктәп тирәсеннән башлана. Аны мәктәп укучылары чистартып, карап тора. Шуңа аңа Мәктәп чишмәсе дип халык теленә керә. Үз вакытында бик зур чишмә булып саналган, агач бура белән әйләндереп алынган булган. Әмма хәзер инде чишмә буларак юкка чыгып бара.

Ачы чишмә- башка чишмәләребез кебек үк, бу чишмәдә халкыбыз горурлыгы. Ул үз вакытында халыкка суы белән хезмәт иткән, кер чайкау урыны булган. Бу чишмә башка чишмәләрдән суының тәме белән аерылып торган. Исемне аңа суының тәменә нигезләп биргәннәр.

Урта чишмә - Корчый чокыры буйлап түбәнгә- су буена таба агып, Ачы чишмәгә, аннан Колыйга кушылып, күпергә юнәлә. Исеме, авылыбызны нәкъ уртасыннан кисеп акканга күрә бирелгән. Халык аның суыннан бик файдаланмаса да, ул авылыбызга ямь биреп, сафлык, эссе көннәрдә салкынча

һава өреп торучы урын.

Урман чишмәсе – атамасының килеп чыгышы нинди соң? Урман буеннан зур бер чокыр төшкән, шул чокыр төбеннән чишмә бәреп чыккан. Аны авылыбыз халкы Урман чишмәсе дип атап йөртә башлаган. Хәзерге вакытта ул чишмә юк инде. Урыныды төгәл генә билгеле түгел.

Таш елга- бу атаманы без әбиләрдән ишетеп беләбез. Урыны авыл халкына яхшы таныш. Аның аркылы чыгып без болында җиләк җыябыз, печән чабабыз. Элек бу тирәләрдә ташлык булган. Кешеләр мунча өчен ташны шушы урыннан җыйганнар, исемедә шуннан алынган.

**I.3.4.Урам атамалары.**

Татар Шуганы авылының урам атамаларының кайберләре борынгыдан калган, ә беришеләре соңрак бирелгән.

Авылыбыз зур булмаса да, халык аның барлык урыннарына исем биргән. Авылыбыз тигез урынга урнашмаган, шуннан чыгып ул Югары һәм Түбән очларга бүленеп йөртелә. Югары очта Зур һәм Бәләкәй урамнарга бүленә. Үз чиратында Түбән очта икегә Арт урам һәм Аскы урамга бүленә.

Мәчет салынган урам Мәчет урамы дип атала.

Шулай ук соңрак Яңа урам барлыкка килә.

**Йомгаклау.**

Туган җиребез, туган илебез Татарстан һәм андагы авылларыбыз күз карасыдай кадерле һәм газиз безгә. Аларда безнең нигезебез, тамырларыбыз һәм өметебез.

Еллар узган саен шактый сандагы авылларның беткәнлеге күренә. Авылларда яши торган күп халык нигезен ташлап китәргә мәҗбүр булды. Авылны ташлап китү сәбәпләре күп төрле. Бер ишеләренең урыннары сөрелде, икенчеләренең нигезләрендә чокыр – чакыр, кычыткан үсеп утыра. Безне алыштырачак яшь буын бу урыннарда авыл булганлыгын белсеннәр иде.

Шуңа күрә дә авыллар тарихы һәм андагы атамалар, һичшиксез, язылырга һәм киләчәк буын вәкилләренә кадерле мирас итеп тапшырылырга тиеш.

Бу курс эшендә Азнакай районы Татар Шуганы авылының микротопонимиясе тикшерелде һәм без түбәндәге нәтиҗәләргә килдек:

1).Азнакай районының килеп чыгышы. ХVII-ХVIII гасыр документларында мондый исемле кешеләр очрый. Шуннан чыгып авылга нигез салучы Азнакай дигән кеше булган дип әйтергә нигез бар.

1931 нче елның 20 октябреннән рәсми рәвештә Азнакай районы дип йөртелә башлый.

2).Татар Шуганы авылының килеп чыгышы.

Азнакай районының төньяк – көнбатышында, район үзәгеннән кырык биш чакрым ераклыкта, Татар Шуганы авылы урнашкан.

3).Бу эштә Татар Шуганы авылының микротопонимиясен тупладык һәм аны лексик-семантик төркемнәргә бүлдек:

1).Тау атамалары.

Татар Шуганы авылында алты тау булган. Беренче тау Өппи тавы, икенче тау Ак тау, өченчесе Чия тавы, дүртенчесе Юа тавы, бишенчесе Елан тавы, алтынчысы Комлык тавы.

А).Үсемлекләр дөньясы (флора) белән бәйләнешле топонимнар: Актау, Чия тавы, Юа тавы.

В).Хайваннар дөньясы белән бәйләнешле топонимнар: Елан тавы

Г).Географик терминнардан ясалган топонимнар: Комлык тавы.

2).Чокыр һәм басу атамалары.

Татар Шуганы авылында чокыр һәм басу атамалары бик күп.

А). Үсемлекләр дөньясы (флора) белән бәйләнешле топонимнар: Зирекле Каран чокыры, Тал бакча яки Яшелчә бакчасы.

Б)Шул урында булган вакыйгага яки билгеле бер зат предметка һәм күренешкә бәйләнешле топонимнар: Корчый чокыры; Әптерәмән буе; Сәлим буе; Билал коесы; Өшегән буе.

3).Чишмә атамалары.

Авылыбыз чишмәләргә бик бай. Хәзерге вакытта да алар бар. Аларны карап, чистартып торалар.

А).Кеше исемнәренә (ономастикага) нигезләнгән топонимнар: Колый чишмәсе.

Б).Шул урында булган вакыйгага яки билгеле бер зат предметка һәм күренешкә бәйләнешле топонимнар: Мәктәп чишмәсе, Ачы чишмә, Урта чишмә, Урман чишмәсе, Таш елга.

4). Урам атамалары.

А).Географик объектның форма-күләменә, урнашу тәртибенә бәйләнешле топонимнар: Югары һәм Түбән оч урамнары, Арт урам һәм Аскы урамнарга бүленә.

Б).Соңгы вакыйгаларга, тормыш-көнкүрешкә бәйләнешле топонимнар: Мәчет урамы, Яңа урам. Авыл тарихын һәм аның билгеле бер атамаларын өйрәнү татар халкының тел байлыгын, микротопонимик берәмлекләрен һәм авылның тарихын саклап калу бик зур әһәмияткә ия.

**Файдаланылган әдәбият:**

**Рус телендә:**

1. Раиса Щербакова, Алена Ахмадуллина. Азнакай. – Казань: 2001.
2. Гарипова Ф.Г. Исследования по гидронимии Татарстана. – Москва: 1991.

**Татар телендә:**

1. Фәизова Г. Чык Азнакай кырларына.- Азнакай, 2002
2. Саттаров Г.Ф. Мәктәптә туган як ономастикасы. – Казан, 1984.
3. Гарипова Ф.Г. Авыллар һәм калалар тарихыннан.- Казан, 2003.
4. Сатаров Г.Ф. Атамалар дөньясына сәяхәт.- Казан, 1992.
5. Саттаров Г.Ф. Татар топонимиясе. –Казан университеты нәшрияты, 1998.
6. Музейдан алынган кулланмалар.
7. Авылым хәзинәләре.
8. Гарипова Ф.Г. Авылларны сөям җаным-тәнем белән. Фәнни-популяр очерклар.- Казан, 1994.
9. Саттаров Ф.Г. Татарстан АССРның микротопонимиясе: студентлар өчен ярдәмлек. – Казан, 1965.